Ir-Regolament tal-Kummissjoni (KE) Nru 2381/2002
tat-30 ta’ Diċembru 2002
li jemenda r-Regolament (KE) Nru 2342/1999 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1254/1999 dwar l-organizzazzjoni komuni tas-suq tal-laħam taċ-ċanga u l-laħam tal-vitella rigward skemi ta’ premium
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 fuq l-organizzazzjoni komuni tas-suq tal-laħam taċ-ċanga u l-laħam tal-vitella [1], kif l-aħħar emendat permezz tar-Regolament tal-Kummissjoni (KE) Nru 2345/2001 [2], u b’mod partikolari l-Artikolu 6(7) u l-Artikolu 10(3) tiegħu,
Billi:
(1) Għall-premium ta’ baqra li tredda’, l-Artikolu 29a tar-Regolament tal-Kummissjoni (KE) Nru 2342/1999 [3], kif l-aħħar emendat permezz tar-Regolament (KE) Nru 1830/2002 [4], jistabbilixxi regola għall-irradunar tan-numru ta’ annimali għall-bżonnijiet ta’ kalkulazzjoni tan-numru minimu u massimu ta’ għoġġiela espressi bħala persentaġġ. L-applikazzjoni ta’ din ir-regola tippenalizza l-produtturi soġġetti għall-arranġamenti stabbiliti fl-Artikolu 10 tar-Regolament (KE) Nru 1254/1999 kif applikata fl-2003. Sabiex ikun assigurat trattament ugwali tal-produtturi kollha, għalhekk, l-applikazzjoni ta’ din ir-regola matul dan il-perijodu għandha tkun iċċarata sabiex ikun iffissat in-numru ta’ għoġġiela fejn l-applikazzjoni tal-premium tinvolvi numru ugwali għal żewġ annimali.
(2) Ir-Regolament (KE) Nru 2342/1999 għandu għalhekk ikun emendat kif ġej.
(3) Il-miżuri pprovduti għalihom f’dan ir-Regolament huma in konformità ma’ l-opinjoni tal-Kumitat ta’ Ġestjoni għall-Laħam taċ-Ċanga u l-Laħam tal-Vitella,
ADOTTAT DAN IR-REGOLAMENT:
L-Artikolu 1
Il-paragrafu segwenti huwa miżjud ma’ l-Artikolu 29a tar-Regolament (KE) Nru 2342/1999.
"Waqt li l-ewwel paragrafu jittieħed in konsiderazzjoni, għall-għanijiet ta’ l-applikazzjoni ta’ l-arranġamenti pprovduti għalihom fl-Artikolu 10 tar-Regolament (KE) Nru 1254/1999 fl-2003, fejn applikazzjoni ta’ premium tinvolvi numru ugwali għal żewġ annimali n-numru ta’ għoġġiela li jistgħu jibbenefikaw mill-premium għandu jkun iffissat għal għoġol wieħed."
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 30 ta’ Diċembru 2002.